તેઓ તેમની વાત વધારતા કહે છે કે, “આખે આખા ગાંધીજીનું પાલન કરવું તો મુશ્કેલ છે. પરંતુ જો તમે ચાર દિવસ પણ સત્યનાં વ્રતનું પાલન કરશો તો તમને દેખાશે કે તમારો પ્રભાવ વધી રહ્યો છે. આમ ગાંધીજી પાસે આજીવન સત્યની આરાધના કરી હતી તેઓમાં તેની ઉર્જા હતી. તેમનાં બે શબ્દો પણ અંગ્રેજો માટે કાફી હતા. ગાંધીજીએ કહ્યું કે ક્વિટ ઇન્ડિયા માત્ર બે શબ્દ છે. પરંતુ તેની શક્તિ કેટલી બધી હતી. હિંદ છોડોનો નારો આખે દેશે માથે લીધો. ચોરાચૌરીમાં હિંસા થતાં તેમણે જામેલું આંદોલન બંધ કરી દીધું. સ્પષ્ટ કહ્યું કે સત્ય અને અહિંસા વગરનું સ્વરાજ મને મંજુર નથી. આવી તાકાત હતી તેમનાં સત્યમાં.” .